Marco Simoncelli (lair 20 Januari 1987; umur 30 taun) inggih punika salah satunggalipun pembalap MotoGP ingkang asalipun saking Italia.[1] Panjenenganipun misuwur minangka pembalap ingkang garang. Karieripun dipunwiwiti ing balapan Italian Minimoto Championship.[1] Nalika semanten, Simoncelli yuswanipun taksih enem sanget inggih punika nembe 9 taun.[1] Taun dhateng 2001 panjenenganipun pindhah dhateng balapan European 125 cc lan pikantuk gelar juwara ing taun 2002.[1] Taun 2002 panjenenganipun miwiti karieripun ing balapan Grand prix.[1] Ngantos tigang taun dangunipun panjenenganipun ndherek ing kelas GP125cc, ananging Simoncelli namung saged pikantuk posisi kaping gangsal nalika taun 2005.[1] Sukses menang ngantos kaping tiga cacahipun lan minggah podium ngantos ping pitu saking 50 balapan.[1] Taun 2006 ing kelas GP250cc, panjenganipun dados satunggalipun pembalap tim Gilera ingkang saged nedahaken asil paling sae ing balapan punika.[1] Inggih punika dados juwara donya ing taun 2008 kanthi 280 poin.[1] Simoncelli menangaken 22 podium saking 22 podium saking 64 seri ingkang dipundherekaken. Ananging ing taun 2009, Simoncelli boten sukses kados wekdal saderengipun, ngantos pungkasanipun nalika taun 2009 Simoncelli namung pikantuk urutan kaping tiga klasemen.[1] Asil punika ingkang saged narik kawigaten tim Honda Gresini ingkang salajengipun ngrekrut Simoncelli minangka pembalapipun ing taun 2010.[1]